William S. Burroughs

William Seward Burroughs  foi un novelista, ensayista y críticu social d'Estaos Xuníos d'América.

Burroughs nació nuna familia acomodada. So güelu foi l'inventor d'una máquina de sumar que sería l'orixe de la compañía Burroughs Adding Machines, empresa que tovía esiste anguaño, sol nome de Burroughs Corporation. Peracabó los sos estudios na Universidá de Harvard l'añu 1936. Dende bien pequeñu conoz los sos enclines homosexuales y la so pasión poles armes de fueu, que-y va acompañar tola vida. Depués d'un periodu terriblemente autodestructivu nos años cincuenta, onde va facer una incursión na lliteratura pulp (ye'l casu de Junkie), de magar los años sesenta va dedicase a escribir con continuidá.

Mató a la so muyer Jane d'un tiru na tiesta cuando trataba d'emular a Guillermu Tell y va fallar el disparu, dándo-y ente los güeyos.

La so obra tien una importante carga autobiográfica, onde queda reflexada la so adicción a delles sustancies, como la heroína. La esperimentación, el surrealismu y la sátira constitúin dalgunos de los elementos más destacaos de les sos noveles.

Les sos primeres publicaciones englóbense dientro de la Xeneración beat, grupu d'inteleutuales y artistes norteamericanos que van definir y dar forma a la cultura depués de la Segunda Guerra Mundial. Burroughs caltuvo importantes contautos con escritores como Allen Ginsberg, Gregory Corso, Jack Kerouac y Herbert Huncke. Pero la influyencia de la so lliteratura va trescender ampliamente esti movimientu y va dexase sentir posteriormente n'otres manifestaciones artístiques de tipu contracultural, incluyendo'l cine esperimental y ciertos tipos de música, como la industrial.

Nel añu 1984 ingresó na American Academy and Institute of Arts and Letters.

 Bibliografía rescamplada 
 And the Hippos Were Boiled in Their Tanks con Jack Kerouac (1945) 
 Junkie (1953)
 Queer (1951-1953) 
 Naked Lunch (1959) 
 The Nova Trilogy (1961-1967):
 The Last Words of Dutch Schultz (1969) 
 The Wild Boys: A Book Of The Dead (1971)
 Port of Saints (1973) 
 The Red Night Trilogy (1981-1987)
 My Education: A Book of Dreams (1995)

 Referencies 

 Enllaces esternos 

Categoría:Escritores d'Estaos Xuníos